तीन महीने और चलेगा सीवरेज का काम, नई सड़कें नहीं खोदी जाएगी
मंत्री और प्रमुख शासन सचिव से चाही बड़ी मंजूरी
शहरमें आधुनिक तकनीक का सीवरेज ट्रीटमेंट प्लांट बनाने को लेकर विधायक ने नगरीय विकास मंत्री राजपालसिंह शेखावत को और सभापति ने विभाग के प्रमुख शासन सचिव को पत्र भेजकर नगर परिषद क्षेत्र में नई तकनीक 2134 एमएलडी का आधुनिक एसबीआर सीवरेज ट्रीटमेंट प्लान बनाने की आवश्यक स्वीकृति जारी करने का आग्रह किया है। उन्होंने पत्र में उल्लेख किया कि वर्तमान में 20 बीघा भूमि क्षेत्र में डब्ल्यूएसपी तकनीक से छोटे पौंड बनाए गए हैं। इस कारण प्लांट के समीपवर्ती क्षेत्रवासियों का रहना दूभर हो गया है।
सालभर लेट हो गया शहर में पूरा प्रोजेक्ट
कंपनीके अभियंताओं ने बताया कि सीवरेज लाइन डालने के काम में पहले से ही कभी त्योहार होने, तो कभी कुछ दिक्कतें होने से निर्माण कार्य पहले से ही एक वर्ष देरी से हो पा रहा है। जिसमें नई बनी सड़कों के कारण भी कई बार समस्याएं हो रही हैं। उन्होंने बताया कि खुदाई के बाद पाइप लाइन उसी दिन डाली जाती है, लेकिन चैंबर बनाकर उसके सुदृढ़ीकरण कार्य में कुछ दिनों का समय लगता है।
सीवरेज को लेकर आए दिन हो रही परेशानियों के चलते सभापति के आवास पर अधिकारियों और प्रोजेक्ट इंजीनियर से चर्चा करते विधायक सभापति।
भास्कर संवाददाता | बांसवाड़ा
शहरमें अगले 3 महीने सीवरेज लाइन बिछाने का काम और चलेगा। इस दौरान नई सड़कें नहीं खोदी जाएगी। इसके अलावा जिन कॉलोनियों और आमरास्तों में खुदाई चलेगी, वहां काम पूरा होने के बाद ही नई सड़कें बनाई जाएगी। इस आशय का फैसला शनिवार को शहर विधायक और सभापति की पहल पर कार्यकारी एजेंसी के प्रतिनिधियों के साथ बैठक करके लिया गया।
शहर में करोड़ों की रुपए की लागत से सीवरेज लाइन डालने का काम जारी है, जिसके लिए नई और पुरानी सभी तरह की सड़कों की खुदाई किए जाने और कई दिनों तक बदहाल स्थिति रहने से शहरवासी त्रस्त हैं। विधायक धनसिंह रावत और सभापति मंजुबाला पुरोहित ने शनिवार सुबह वाड़िया कॉलोनी में सभापति आवास पर सीवरेज संबंधी कार्य करने वाली नोएडा की कंपनी के प्रोजेक्ट इंजीनियर रंजीत झा और एईएन शशिकांत शर्मा की मौजूदगी में विस्तृत चर्चा की।
कंपनी के दोनों इंजीनियर से समय पर काम पूरा करने और नवनिर्मित सड़कों को नहीं खोदने के लिए नगर परिषद के आयुक्त, एक्सईएन, एईएन, जेईएन, वार्ड पार्षद से सामंजस्य बनाकर काम करने को कहा। यह भी कहा कि जिन क्षेत्रों में सड़कों की खुदाई कर सीवरेज लाइन डालनी है, उसकी भी जानकारी जनता को दिलवाएं। फिलहाल सीवरेज ट्रीटमेंट प्लान पुरानी तकनीक का बना हुआ है, जिसे नई तकनीक से बनाया जाए। इस बैठक में कार्यकारी आयुक्त प्रभुलाल भाबोर के अलावा अनिल पुरोहित मौजूद रहे।
hin_Deva bho_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva